**«Маңғыстау облысының пенитенциарлық мекемелерінде АИТВ/ЖИТС бойынша алдын алу іс-шаралары»**

Қамалғандар алу бағдарламасына шоғырлануға тиіс, халықтың басымдық тобы болып табылады. Қазақстанда жыл сайын тіркелген құрылымында АИТВ-инфекциясы жағдайының 28-30% қамаудағылардың үлесіне тиеді. Пенитенциарлы жүйеде жағдайды тұрақтандыру мақсатында, АИТВ-инфекциясының алдын алу іс-шарасы, 2011-2015 жылдарға арналған «Саламатты Қазақстан» Мемлекеттік Бағдарламасына қосылған. Қылмыстық атқару жүйесі комитеті департамантінің (бұдан әрі – ҚАЖКД) және ЖИТС орталықтарының бірлескен алдын алу іс-шараларының кешенді жоспары әзірленуде, қамаудағыларға АИТВ-инфекциясын анықтауға тестілеу жүргізіледі, АИТВ-инфекциясының мәселелері жөнінде кеңес беріледі, медқызметкерлер, жеке құрам, қамаудағылар, волонтерлер арасында АИТВ және ЖИТС жөнінде ақпараттық-білім беру жұмысы жүргізіледі, ақпараттық материалдарды таралымдау жұмысы жүргізіледі, мүшеқаптар мен залалсыздандыру құралдарын пайдалануына қолжетімділігі қамтамасыз етіледі, алдын алу бағдарламаларын мониторингтеу ұдайы жүргізіледі, үкіметтік емес ұйымдармен (ҮЕҰ) ынтымақтастық жүзеге асырылады, АИТВ-инфекциясының жағдайы мен таралуына эпидқадағалау жүргізіледі, жыныс жолымен берілетін инфекцияларды емдеу, антиретровирусты терапия және оппортунистік инфекциялардың алдын алу қызметі көрсетіледі. («БҰҰ ССГА үшін жұмыс барысы туралы» 30.03.2012 ж. Ұлттық баяндамадан).

**АИТВ –инфекциясы бойынша эпидемиологиялық жағдай**.

1.10.2013ж.-ға өсіңкі қорытындымен ҚР-да 21325 АИТВ-жұқтырылғандар тіркелген, 100 мың халыққа көрсеткіш 125,9 құрайды. АИТВ-мен өмір сүретін адамдардың мейлінше таралу көрсеткіші Алматы ( 100 мың халыққа -4247 жағдай- 235,3), Павлодар облысында ( 2009- 191,2), Қарағандыда (3771- 171,7) байқалды. Маңғыстау облысында бұл көрсеткіш 142 жағдай- 20,6 құрайды.

ҚР-да АИТВ жұқтырылғандар арасында көпшілігі 20-39 жастағылар - 76,7% . Еркектердің үлес салмағы 67,9%, әйелдер – 32,1% құрайды. Әлеуметтік-кәсіптік мәртебесі бойынша: жұмыс істемейтіндер- 50,4 %, жұмыс істейтіндер - 20,9%, тергеудегі-қамаудағылар мен сотталғандар – 23,8% және басқалары құрайды.

Қазіргі кезде ҚР-да АИТВ-инфекциясы берілуінің көпшілігі парентералды жолмен, инъекциялық есірткі тұтыну кезінде (60,4%), алайда Маңғыстау облысын қоса алғанда, бірқатар облыстарда көпшілігі жыныс жолымен берілуі орын алуда.

Қазақстан Республикасындағы ҚАЖД жүйесінде (ТИ және ТМ) анықталған АИТВ-жұқтырылғындар: 2013 ж. қыркүйегінде- 6 жағдай, 2013 ж. 9 айында- 118, 2013 ж. 1 қазанына- 5102 болып отыр.

Маңғыстау облысындағы пенитенциалы жүйеде қыркүйекте жаңадан болған жағдайлар тіркелген жоқ, 2013 ж. 9 айында – 4, өсіңкі қорытындымен 1.10.2013 ж.-ға облыста анықталғаны – АИТВ жұқтырылғанның 41 жағдайы болды. Осы кезге облыстың еркінен айыру орындарында 20 АИТВ жұқтырылған ұсталуда, қалғандары басқа облыстарға этапталды. АИТВ таралуының берілуінің негізгі жолы МЛС -есірткі заттарын ішке енгізу болуда.

**Еркінен айыру орындарында АИТВ –ның алдын алу.**

Облыста 4 пенитенциарлы мекеме (ТИ және ТМ): ГМ 172/1 - қамалған 1500 адамға арналған колония -қамалған 300 адамға арналған колония, ГМ 172/8 - қамалған 150 адамға арналған қоныс колониясы , ГМ 172/10 – қамалған 360 адамға арналған тергеу изоляторы бар.

«Клиникалық және эпидемиологиялық айғақтар бойынша адамдарды АИТВ-инфекциясының болуына медициналық тексеру қағидаларын бекіту туралы» ҚР Үкіметінің 03.11.2011 ж. № 1280 қаулысына сәйкес, барлық тергеудегіадамдар және сотталғандар пенитенциарлық жүйеге түсуі кезінде және 6 айдан кейін АИТВ-ға толық көлемде тексеруден өткізіледі. АИТВ-ға тестілеуден өткізілетін барлығына тестілеуге дейін және тестілеуден кейін АИТВ проблемалары жөнінде психоәлеуметтік кеңес өткізіледі.

Облыстың пенитенциарлық жүйесінде АИТВ/ЖИТС-тың таралуының алдын алу мақсатында :

-өзінің мақсаты қамалған адамның АИТВ, сондай-ақ жыныс жолымен берілетін инфекцияларын және «С» вирусты гепатитін жұқтыру қаупін төмендету жағына қарай мінез-құлқын өзгертуді көздейтін, тәрбие жұмысы мен тренингтер өткізіледі. Ағымдағы жылдың 9 айында 70 білім беру іс-шарасы өткізілді, қамалғандар қатарынан 3840 адам, жеке құрамнан 266 адам, сондай-ақ 17 медқызметкер қамтылды;

- қамалғандар қатарынан 12 аутрич- қызметші даярланды, олар «теңі теңін үйретеді» деген әдіс бойынша АИТВ –инфекциясының мәселелері бойынша 1070 адамды даярлады. Аутрич-қызметшілерді даярлау жөніндегі жауапкершілік ЖИТС орталығы мамандарының көмегімен, мекемедегі отряд бастықтары мен медициналық бөлімшелер бастықтарына жүктелді;

- ақпараттық-білім беру материалдары ( буклеттер, брошюралар, парақшалар, плакаттар, бейнероликтер көрсету және басқалары) таратылады. Ағымдағы жылдың 9 айында ТИ және ТМ жүйесінде 3129 дана АБМ таратылды,бұлар отрядтарда, медициналық бөлімшелерде, кітапханада, кездесу бөлмесінде жазасын өтеп жатқан әр қамалған адамға қолжетімді болды;

-жыныс жолымен берілетін АИТВ -инфекциясы мен инфекциялардың жұқтыруын болдырмау үшін препараттар (залалсыздандыру заттары, мүшеқаптар) таратылады.

Ағымдағы жылы 26630 дана мүшеқап, 46850 дана таблеткадағы залалсыздандыру заттары таратылды. Мүшеқаптар кездесу бөлмелерінде, медициналық бөлімшелерде, отрядтарда қолжетімді болды. Сотталғандардың күнделікті қажеттілігінің орнын жабатын жеткілікті мөлшердегі залалсыздандыру заттары әрбір отрядта, сантораптарда қолжетімді болуда. Залалсыздандыру жөніндегі Нұсқаулықтар залалсыздандыру заттары тұрған жерлерде орналастырылған. Сотталғандардың мүшеқаптармен, залалсыздандыру заттарымен қамтамасыз етілуі жылдан жылға жақсара түсуде.

**ПРОБЛЕМАЛАР:**

-сектораралық ынтымақтастықтың жеткіліксіз деңгейі. Еркінен айыру орындарында жүрген есірткіні инъекциялық тұтынушылар арасында жұмысты кеңейту қажет. Қазіргі кезде МЛС АИТВ/ЖИТС жөнінде санитарлық-ағарту жұмысын жүргізуде, алайда мүшеқаптарды тарату жүзеге асырылады, алайда, шприцтерді ауыстыру мен апиынды ауыстыратын терапия бағдарламасы жүргізілмейді, елдегі пенитенциарлы мекемелерде толық көлемде зиянды төмендетудің бағдарламасын енгізу үшін ең жоғары деңгейде адвокацияны, келіссөздерді жалғастыру қажет. Ведомствоаралық, оның ішінде Қылмыстық -атқару жүйесінің комитетімен, туберкулезге қарсы және наркоқызметтермен өзара іс-қимылды күшейту керек;

-пенитенциарлық жүйе қызметкерлерінің, жедел қызметкерлердің, медқызметкерлердің, әлеуметтік қызметкерлердің/ психологтардың да, сонымен бірге МЛС-дағы АИТВ-инфекциясының алдын алу мәселелер жөніндегі дипломға дейінгі және дипломнан кейінгі білім беретін мекемелердегі оқытушылардың да әлеуетін арттыру керек.

ЖИТС МОО дәрігер-эпидемиологы Н.Н.Синельникова

қазан 2013 ж.